《次曾元礼韵》
宋代·洪刍

卧龙山下阿兰若，漠漠烟城楚水西。肯共扶筇同散步，来寻负水慰卑栖。

曲肱睡稳门常掩，促膝谈深日已低。他日相过如卜昼，南窗就我共羹藜。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。